ОТЧЕТЕН ДОКЛАД ЗА ПЕРИОДА 2019г.

НЧ”Дружба-1870”, гр. Харманли

Читалището е наследена от Възраждането българска културна институция, с която много можем да се гордеем. По член втори от закона за Читалищата те са „традиционни самоуправляващи се български културно-просветни сдружения в населените места, които изпълняват и държавни културно-просветни задачи. Читалищата са юридически лица с нестопанска цел.“

Читалището като културна институция трябва да подкрепя модерните форми на култура, но трябва да остане пазител на нематериалното културно наследство .

БИБЛИОТЕКА

За дейността на библиотеката за този период от време могат да се кажат доста неща ,но в статистически стил тя е следната:

Записани и презаписани читатели за този период са 1848 човека ,като от тях 495 са нови читатели.Посещенията в библиотеката са 19647,а проведените мероприятия са над 60.В това число се включват посещенията от всички училища и градини в града,представянето на различни автори и нови книги,като последната беше доцент Василева и книгата й”Неизличима диря-съдбата на малоазийските българи”-посветена на малоазийските бежанци.Заетите от читатели книги за този период са 34124 броя ,като все по- често се вземат и списания-96 броя.Особен интерес има към сп-е”Осем „ и „Предучилищно и училищно образование”. Обработени са 55 дарения и е направен брак на 17550 книги.Даренията, освен за библиотеката се разпределят и по други читалища по селата .За учебна и занимателна дейност се ползват и компютрите в библиотеката-имаме регистрирани 1599посещения .За този период има закупени 633 нови книги и събрани от такси от детски отдел-2700 лв и в отдела за възрастни-3321лв. Имаме в различните години и доброволци-възрастни и деца, помагащи ни със желание.Биха могли да се кажат и други неща за работата в библиотеката,но вече не като статистика.

ХОР”СЛАВЕЙ”

До май месец 2019 година диригент беше Младен Станев, сега е Кирил Търпов.

Корепетитор Галина Терзиевна, помощник диригент Жармина Михова,

45 хориста.

Организатори на хоровия фестивал”Хармония”. Четиринадесетото издание на фестивала ще се проведе на 05, 06 и 07 юни 2020 година.

* В репертоарната политика за сезона да се даде предимство на разучаване на произведения от българския фолклор;
* Да се направи всичко необходимо за привличане на нови хористи;
* Да се направят студийни записи за издаване на нов музикален диск – когато диригента прецени;
* Да се предложи на диригента – подготовка и участие в хоров конкурс в България;
* Да се осъществи поне едно участие на хор „ Славей” в двустранна среща или хорова изява в страната;

НАРОДНИ ТАНЦИ

ДЕТСКА ТАНЦОВА ШКОЛА

Хореограф Христо Христов

Две възрастови групи - 9-12г. и 13-15г. В момента са 23 деца.

Включиха се също във всички концерти организирани от Читалище и Община.

Много добре се развиват, резултата е видим. Оборудвани са с нови костюми и скърпини.

Поради здравословни причини Христо Христов от октомври месец го няма и групите ги води Паулина Веселинова.

Възрастова група 7-9 год. Ръководител Паулина Веселинова. В момента 31 деца разделени в две групи.

Всички групи на ДТС се включват в концертите на Читалището и Общината, и посещават фестивали.

На 23 април 2020г. предвиждаме участие за Деня на детето в Кайнарджа, Турция.

ФОЛКЛОРЕН КЛУБ”ЗАГРЕЙ”

Ръководител Паулина Веселинова - 37 танцьора, разделени в две групи.

Включиха се в концертите на читалилището, в турнетата с Хор”Славей”, Фестивала на водата в Кайнарджа, Турция и фестивали в страната. Участваха в мюзикъла”Българи от старо време” на театър “Константин Кисимов”гр. Велико Търново, в рокерския събор организиран от МК”Чакалите”, 20-годишнината на фен клуба на ЦСКА, клип на Теменуга и Ангел Жекови,като кукери на Сирнизаговезни на Трифончето съвместно с клуб”Възрожденец”.

МОДЕРНИ ТАНЦИ

Ръководител Галина Станкова.

Пет възрастови групи - около 70 деца.

Участват във всички мероприятия, фестивали, всяка година правят самостоятелен концерт на открита сцена в градската градина. За отчетния период имат 11 първи, 8 втори и 5 трети награди от Фестивал”България танцува” в гр. в Димитровград, в Хасково на Международния и Камерния фестивал, фестивал “Вълшебен свят” в Хасково, и Руски фестивал.

Участие в оперетата с хор “Славей”.

ТЕАТРАЛНА ТРУПА

ТТ бе поета от Делчо Тодоров.

Сега ТТ готви “Вражалец” за новия сезон, с намерения март месец да е готова.

ДВГ”Щастливци”

От 2017г. в Читалището.

Ръководител Петя Карабакалова, миналия сезан р-л беше и Ивелин Михайлов.

Разпределени са в две възрастови групи.

- десет нови видеоклипа и едночасово интервю с ръководителя и изпълнителите в музикална телевизия „Фолклор ТВ”.   
Клиповете бяха финансирани с полагащата се сума за състава в НЧ „Дружба” и спонсорства, осигурени от председателя на НЧ „Дружба” – господин Зайчев.  
- Есента записаха нови три видеоклипа в същата ТВ, финансирани от родителите на децата.   
- Те участваха във всички концертни изяви на Читалището и града  
- По покана на Читалището в Ивайловград, изпълнителите на детски песни имаха специално участие в „Седмицата на Книгата”.   
- В конкурса за изпълнители „Шанс” в Димитровград малки и големи „Щастливци” пяха и танцуваха и се завърнаха с отличия.

ДЕТСКА МУЗИКАЛНА ШКОЛА

Преподавател Руси Стайков.

2019г. - 11 деца: акордеон - 1, гайда - 3, гъдулка - 1, китара - 1, народно пеене - 4.

Участват в читалищните мероприятия, фолклорни фестивали и Преглед на младия талант в НЧ”Заря” гр. Хасково.

Стоянка Янкова

3 деца по народно пеене.

Иван Стойчев

1 дете - китара.

КЛАС ПИАНО

От 2018г. до сега ръководител е Жермина Михова, 7 деца

КЛУБ”ШАХ”

Ръководител Валентина Димитрова. 17 деца. Развива се много добре.

Предстои ни организирането на Детския турнир за 2020 г.

НАРОДЕН ОРКЕСТЪР”БАЛКАНСКО ЕХО”

От Октомври 2018г. се събраха 7 човека. Ръководител Иван Стойчев. След 25 годишна пауза отново са на сцената. Включват се в Читалищните мероприятия и взеха участие във Фестивали.

ФФ”Детелини”

От декември 2018г. и те след голяма пауза се събраха , засега 7 човека с ръководител Стоянка Янкова, дългогодишен р-л по народно пеене и на народния хор. . Включват се в Читалищните мероприятия и взеха участие във Фестивали, съвместно с оркестъра.

РОК ГРУПА

Възобновена с нов състав, развива се добре.

ПИЛАТЕС

От 01.12019г. Тренировка за цялото тяло с треньор Димитър Димитров.

Посещава се от 18 души.